b'\n_START_ARTICLE_\nU-250\n_START_SECTION_\nZgodovina\n_START_PARAGRAPH_\n30. julija 1944 je U-250 napadla in potopila sovjetski protipodmorni\xc5\xa1ki lovec MO 105, toda eksplozija le-tega je privabila ostale lovce iz bli\xc5\xbeine._NEWLINE_Mo 103 je tako napadel podmornico in jo potopil; pristala je na dnu Baltskega morja v globini 27 m. Sovjeti so takoj zgrabili prilo\xc5\xbenost, da bi pridobili relativno dobro ohranjeno podmornico in predvsem najnovej\xc5\xa1a torpeda. Septembra istega leta jim je to uspelo, nakar so podmornico prepeljali v Kronstadt, kjer so jo pregledali in popravili._NEWLINE_12. aprila 1945 je bila sprejeta v Sovjetsko vojno mornarico kot TS-14. Iz uporabe je bila vzeta 20. avgusta 1945; naknadno so jo razrezali.'